CELEX: 
Language: el
Date: 2003-01-14
Title: Διορθωτικό στον κανονισμό (ΕΚ) αριθ. 2304/2002 της Επιτροπής, της 20ής Δεκεμβρίου 2002, για εφαρμογή της απόφασης 2001/822/ΕΚ του Συμβουλίου για τη σύνδεση των υπερπόντιων χωρών και εδαφών με την Ευρωπαϊκή Κοινότητα ("απόφαση σύνδεσης ΥΧΕ") (ΕΕ L 348 της 21.12.2002)

Avis juridique important

|

32002R2304R(01)

Διορθωτικό στον κανονισμό (ΕΚ) αριθ. 2304/2002 της Επιτροπής, της 20ής Δεκεμβρίου 2002, για εφαρμογή της απόφασης 2001/822/ΕΚ του Συμβουλίου για τη σύνδεση των υπερπόντιων χωρών και εδαφών με την Ευρωπαϊκή Κοινότητα ("απόφαση σύνδεσης ΥΧΕ") (ΕΕ L 348 της 21.12.2002)  

Επίσημη Εφημερίδα αριθ. L 008 της 14/01/2003 σ. 0046 - 0048

Διορθωτικό στον κανονισμό (ΕΚ) αριθ. 2304/2002 της Επιτροπής, της 20ής Δεκεμβρίου 2002, για εφαρμογή της απόφασης 2001/822/ΕΚ του Συμβουλίου για τη σύνδεση των υπερπόντιων χωρών και εδαφών με την Ευρωπαϊκή Κοινότητα ("απόφαση σύνδεσης ΥΧΕ")(Επίσημη Εφημερίδα των Ευρωπαϊκών Κοινοτήτων L 348 της 21ης Δεκεμβρίου 2002)Στον κανονισμό (ΕΚ) αριθ. 2304/2002 προστίθεται το ακόλουθο παράρτημα:"ΠΑΡΑΡΤΗΜΑΤΥΠΟΠΟΙΗΜΕΝΗ ΔΟΜΗ ΓΙΑ ΤΑ ΕΝΙΑΙΑ ΕΓΓΡΑΦΑ ΠΡΟΓΡΑΜΜΑΤΙΣΜΟΥ ΥΠΕΡΠΟΝΤΙΕΣ ΧΩΡΕΣ ΚΑΙ ΕΔΑΦΗΜέρος Α: Στρατηγική συνεργασίαςΣύνοψηΚεφάλαιο 1: Στόχοι συνεργασίας της ΕΚΚεφάλαιο 2: Πρόγραμμα δράσης των ΥΧΕΚεφάλαιο 3: Εκτίμηση της πολιτικής, οικονομικής και κοινωνικής κατάστασηςΚεφάλαιο 4: Εκτίμηση της παλαιότερης και της παρούσας συνεργασίας της ΕΚΚεφάλαιο 5: Στρατηγική ανταπόκρισηςΜέρος B: Ενδεικτικό πρόγραμμαΚεφάλαιο 6: Ενδεικτικό πρόγραμμαΤο πλήρες κείμενο, συμπεριλαμβανομένης της συνοπτικής παρουσίασης και των κεφαλαίων 1-6, θα πρέπει να περιορίζεται σε 10 σελίδες συν τα παραρτήματα.ΜΕΡΟΣ Α: ΣΤΡΑΤΗΓΙΚΗ ΣΥΝΕΡΓΑΣΙΑΣΣυνοπτική παρουσίασηΤα ΕΕΠ θα πρέπει να αρχίζουν με συνοπτική παρουσίαση που θα καλύπτει μισή σελίδα. Αυτή θα πρέπει να περιλαμβάνει τις κυριότερες προκλήσεις που αντιμετωπίζουν οι ΥΧΕ μεσοπρόθεσμα και μακροπρόθεσμα, τους κύριους στόχους του ΕΕΠ, τους κυριότερους λόγους επιλογής του κεντρικού τομέα και τη συνολική κατανομή κεφαλαίων.Κεφάλαιο 1: Στόχοι συνεργασίας της ΕΚΣτο παρόν μέρος, δηλώνονται ρητά οι γενικοί στόχοι συνεργασίας της ΕΚ, όπως ορίζονται από τη συνθήκη της ΕΚ, τους κανονισμούς της ΕΚ, τις διεθνείς συμφωνίες και την πρόσφατη δήλωση για την αναπτυξιακή πολιτική της ΕΚ.Κεφάλαιο 2: Πρόγραμμα δράσεως των ΥΧΕΤο παρόν μέρος θα πρέπει να παρέχει συνοπτική δήλωση των σκοπών και στόχων της κυβέρνησης, όπως καθορίζονται σε επίσημα έγγραφα πολιτικής, σε μεσοπρόθεσμα και μακροπρόθεσμα σχέδια, στρατηγικές μεταρρύθμισης ή αναπτυξιακά προγράμματα. Στα παραπάνω θα πρέπει να προστίθεται ένδειξη σχετικά με το κατά πόσον η κυβέρνηση προτείνει να επιτύχει τους εν λόγω στόχους.Κεφάλαιο 3: Εκτίμηση της πολιτικής, οικονομικής και κοινωνικής κατάστασηςΟι κυριότερες εξελίξεις/θέματα στον τομέα άσκησης εσωτερικής πολιτικής και τα θέματα που σχετίζονται με το εξωτερικό πλαίσιο, θα πρέπει να καλύπτουν, συμπεριλαμβανομένης της πολιτικής κατάστασης, τα εμπορικά θέματα, την οικονομική και κοινωνική κατάσταση, τα περιβαλλοντικά θέματα και, τέλος, τη βιωσιμότητα των τρεχουσών πολιτικών και των μεσοπρόθεσμων προκλήσεων. Θα πρέπει να δοθεί ιδιαίτερη προσοχή στην αξιολόγηση της διαχείρισης των δημοσίων δαπανών και των δημοσίων συμβάσεων.Θα πρέπει να γίνει η σχετική ανάλυση και όχι μόνο περιγραφή. Η ανάλυση θα πρέπει να βασίζεται σε διάλογο, να καταρτίζεται (ενδεχομένως) σε στενή συνεργασία με άλλους χορηγούς βοήθειας και να υπάρχει συμμετοχή μη κρατικών παραγόντων.Κεφάλαιο 4: Εκτίμηση της παλαιότερης και της παρούσας συνεργασίας της ΕΚΤο παρόν μέρος πρέπει να περιέχει σύντομη παρουσίαση των αποτελεσμάτων και αποκτηθεισών εμπειριών και της συντελούμενης συνεργασίας της ΕΚ. Θα πρέπει να ληφθούν υπόψη οι συστάσεις που περιέχουν οι αξιολογήσεις για τις ΥΧΕ, συγκεκριμένοι τομείς ή έργα.Μια συνδετική παράγραφος (συνδυασμός πολιτικών της ΕΚ) θα πρέπει να εξασφαλίσει τη σύνδεση των ΕΕΠ με άλλες κοινοτικές πολιτικές, πόρους και μέσα. Θα πρέπει να περιγραφούν τα προγράμματα των κρατών μελών της ΕΕ και (ενδεχομένως) άλλων χορηγών βοήθειας.Κεφάλαιο 5: Στρατηγική ανταπόκρισηςΤο παρόν μέρος θα πρέπει να χαράξει τις στρατηγικές επιλογές για τη συνεργασία της ΕΚ, διευκρινίζοντας την περιοχή και τον τομέα επικέντρωσης της βοήθειας. Λογικά η επιλογή θα βασίζεται:- στους στόχους πολιτικής της ΕΚ·- σε ανάλυση της κατάστασης της ΥΧΕ και της αναπτυξιακής της στρατηγικής, με καθορισμό της συνάφειας και της βιωσιμότητας της στρατηγικής στήριξης·- στα συμπεράσματα που συνάγονται στο πλαίσιο κάθε ανάλυσης του συνδυασμού πολιτικής/συνοχής·- του ενδεικτικού όγκου των διαθέσιμων κεφαλαίων·- των διδαγμάτων από παλαιές και παρούσες δραστηριότητες της ΕΚ·- της συμπληρωματικότητας με τη βοήθεια που παρέχουν άλλοι σημαντικοί χορηγοί βοήθειας και με τα κυβερνητικά προγράμματα. Η βοήθεια της Κοινότητας θα πρέπει να εστιάζεται σε τομείς όπου έχει συγκριτικό πλεονέκτημα ή διαθέτει εμπειρογνωμοσύνη.ΜΕΡΟΣ B: ΕΝΔΕΙΚΤΙΚΟ ΠΡΟΓΡΑΜΜΑΚεφάλαιο 6: Ενδεικτικό πρόγραμμαΤο παρόν κεφάλαιο παρουσιάζει το ενδεικτικό πρόγραμμα των ΥΧΕ, που βασίζεται και είναι σύμφωνο με την ανάλυση της στρατηγικής. Το ενδεικτικό πρόγραμμα αποτελεί αναπόσπαστο μέρος του ΕΕΠ και θα πρέπει να αποτελείται από τα ακόλουθα μέρη:Χρηματοδοτικά κονδύλιαΤο παρόν μέρος θα πρέπει να περιέχει κατανομή των ενδεικτικών ποσών που προορίζονται στο πλαίσιο του ένατου ΕΤΑ για τον κεντρικό τομέα και ενδεχομένως για άλλους τομείς. Τα μη διατεθέντα υπόλοιπα από προηγούμενα ΕΤΑ θα πρέπει να περιληφθούν και να χρησιμοποιηθούν για την ενίσχυση των προτεραιοτήτων που περιγράφονται στην στρατηγική. Το ενδεικτικό πρόγραμμα μπορεί επίσης να αναφέρει κάθε ειδική ενέργεια που μπορεί να χρηματοδοτηθεί μέσω κονδυλίων του προϋπολογισμού και μπορεί να προσδιορίζει τους τομείς της εν λόγω βοήθειας, διευκρινίζοντας ότι η χρηματοδότηση μέσω κονδυλίων του προϋπολογισμού υπόκειται σε ειδικούς κανόνες και ρυθμίσεις και εξαρτάται από τη διαθεσιμότητα των κεφαλαίων. Τέλος, θα πρέπει να διευκρινιστεί ότι το ένατο ΕΤΑ περιλαμβάνει επίσης την "επενδυτική διευκόλυνση" ως χρηματοδοτικό μέσο που διαχειρίζεται η Ευρωπαϊκή Τράπεζα Επενδύσεων, αλλά ότι η επενδυτική διευκόλυνση δεν αποτελεί μέρος του ενδεικτικού προγράμματος. Όλα τα ποσά θα πρέπει να εκφράζονται σε ευρώ.Κεντρικός τομέαςΤο παρόν μέρος θα πρέπει να περιλαμβάνει πληροφορίες για συγκεκριμένους στόχους και τα αναμενόμενα αποτελέσματα για τον κεντρικό τομέα και, ενδεχομένως, άλλους τομείς, καθώς και την κύρια βοήθεια που προγραμματίζεται. Θα πρέπει να περιλαμβάνει επίσης την πολιτική/συνοδευτικά μέτρα που λαμβάνει η κυβέρνηση στο πλαίσιο της συνεισφοράς της στην εκτέλεση της στρατηγικής ανταπόκρισης. Θα πρέπει να αναφέρεται το ποσό για κάθε τομέα. Θα πρέπει να πραγματοποιηθεί ανάλυση των πλεονεκτημάτων της προσέγγισης "δημοσιονομική στήριξη", σε αντίθεση με άλλες μεθόδους, και να κριθεί ποια μέθοδος θα ήταν αποτελεσματικότερη. Η κατ' αρχήν επιλογή του μηχανισμού δημοσιονομικής στήριξης (άμεσης ή μέσω ταμείου καταπιστεύματος) θα πρέπει πάντως να υπόκειται στην έγκριση της διαχείρισης των δημοσίων οικονομικών, και των δημοσίων συμβάσεων στον κεντρικό τομέα, πριν την υποβολή χρηματοδοτικής πρότασης.ΔείκτεςΘα πρέπει να καθοριστούν δείκτες εισροών, απόδοσης και αποτελέσματος και, στο μέτρο του δυνατού, δείκτες αξιολόγησης των επιπτώσεων στους τομείς πολιτικής που υπάγονται στον κεντρικό τομέα. Οι δείκτες θα πρέπει να λαμβάνουν υπόψη τα κριτήρια SMART (ειδικός χαρακτήρας, δυνατότητα μέτρησης βραχυπρόθεσμα/μεσοπρόθεσμα, δυνατότητα επίτευξης, ρεαλιστικός χαρακτήρας και δυνατότητα έγκαιρης πραγματοποίησης) και να συμπεριλαμβάνουν σημείο εκκίνησης, στόχο και σαφές χρονοδιάγραμμα, για την πραγματοποίηση συγκρίσεων κατά την ετήσια, μεσοπρόθεσμη και τελική ανασκόπηση.Διατομεακά θέματαΘα πρέπει να δοθεί προσοχή στην ενσωμάτωση των διατομεακών θεμάτων (ισότητα των δύο φύλων, περιβάλλον, θεσμική ανάπτυξη και δημιουργία ικανοτήτων) στους τομείς παροχής βοήθειας.Το ενδεικτικό πρόγραμμα θα πρέπει να συμπληρωθεί από μια σειρά πινάκων:- Πλαίσιο παροχής βοήθειας για τον κεντρικό τομέα, λεπτομερείς δείκτες, πηγές επαλήθευσης και υποθέσεις. Θα πρέπει να καθοριστούν δείκτες εισροών, απόδοσης και αποτελέσματος και, στο μέτρο του δυνατού, δείκτες αξιολόγησης των επιπτώσεων στους τομείς που υπάγονται στον κεντρικό τομέα. Οι δείκτες θα πρέπει να λαμβάνουν υπόψη τα κριτήρια SMART (ειδικός χαρακτήρας, δυνατότητα μέτρησης βραχυπρόθεσμα/μεσοπρόθεσμα, δυνατότητα επίτευξης, ρεαλιστικός χαρακτήρας και δυνατότητα έγκαιρης πραγματοποίησης) και να περιέχουν σημείο εκκίνησης, στόχο και σαφές χρονοδιάγραμμα, για την πραγματοποίηση συγκρίσεων κατά την ετήσια, μεσοπρόθεσμη και τελική ανασκόπηση.- Ενδεικτικό χρονοδιάγραμμα για αναλήψεις υποχρεώσεων και εκταμιεύσεις- Χρονοδιάγραμμα των δραστηριοτήτων."